মহানগর ওয়েবডেস্ক: স্বাধীনতা দিবসে লালকেল্লা থেকে প্লাস্টিক মুক্ত ভারত গড়ার ডাক দিয়েছিলেন প্রধানমন্ত্রী৷ একই বার্তা দিয়েছিলেন তাঁর 'মন কী বাতে'ও৷ গান্ধীজির জন্মের দেড়শ বছর পূর্তিতে ২ অক্টোবর থেকেই এই কাজ শুরু করার আহ্বান জানিয়েছিলেন দেশবাসীকে৷ সেইমত ২রা অক্টোবর থেকেই গোটা দেশে নিষিদ্ধ হতে চলেছে ৬ রকমের প্লাস্টিকজাত দ্রব্য৷ এর মধ্যে রয়েছে প্লাস্টিকের ব্যাগ, কাপ, প্লেট, স্ট্র, ছোট বোতল, নানা রকম স্যাশে৷ ওই নির্দিষ্ট প্লাস্টিকজাত দ্রব্যগুলির উৎপাদন, ব্যবহার ও আমদানি- সবটাই নিষিদ্ধ করা হবে বলে জানা গিয়েছে৷ ২০২১ সালের মধ্যে ইউরোপীয় ইউনিয়নের তরফে প্লাস্টিকের স্ট্র, ছুরি, চামচ, কটন বাড বাতিল করার সিদ্ধান্ত নেওয়া হয়েছে।
হোক প্লাস্টিক মুক্ত ভারত, অক্টোবর থেকে ৬ প্লাস্টিকজাত দ্রব্য নিষিদ্ধ দেশে